Diari Oficial de la Generalitat Valenciana


Sumari del DOGV 3443, del 26-02-1999 (1999/1544)

Informació pública del Programa d'Actuació Integrada que correspon a l'àmbit delimitat pels carrers de Juan Verdeguer, Toneleros, Canalejas, Lliri, Méndez Núñez i Pare Porta.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1544


Organisme emissor
:   Ajuntament de València

Tipus de document
:   Anunci

Informació pública del Programa d'Actuació Integrada que correspon a l'àmbit delimitat pels carrers de Juan Verdeguer, Toneleros, Canalejas, Lliri, Méndez Núñez i Pare Porta. [1999/Q1544]
  
Mitjançant la Resolució d'Alcaldia número U-557, de 8 de febrer, s'ha establit el que es diu tot seguit:
  
Vista l'alternativa tècnica de Programa d'Actuació Integrada presentada per Proara Mediterránea, SA, els informes emesos per la Secció de Projectes d'Infraestructura i per l'Oficina Tècnica de Planejament, i la documentació aportada el dia 3 de febrer de 1999, de conformitat amb els articles 32, 24, 45 i 46 de la Llei Reguladora de l'Activitat Urbanística (LRAU), i la delegació conferida per la Resolució 3.081, de 10 de juliol de 1995, resolc:
  
Sotmetre a informació pública pel termini de 20 dies hàbils, amb l'efecte suspensiu de llicències establit en l'article 57 de la LRAU, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i la remissió prèvia dels avisos establits en l'article 46.3 de la LRAU, l'alternativa tècnica de Programa d'Actuació Integrada presentada per Proara Mediterránea, SA, en l'àmbit dels carrers de Juan Verdeguer, Toneleros, Canalejas, Lliri, Méndez Núñez i Pare Porta, que comprén memòria, sol·licitud de cèdula d'urbanització, proposta d'ordenació amb l'abast de pla de reforma interior i projectes d'urbanització.
  
Durant aquest termini es podran presentar al Servei de Planejament de la corporació tant al·legacions com alternatives tècniques que pretenguen competir amb l'exposada al públic i romandrà prorrogat el termini per 20 dies addicionals, si durant els 10 primers dies d'informació pública alguna persona, prestant caució per un import de 500.000 pessetes, es compromet a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'Ajuntament proposicions juridicoeconòmiques en plica tancada, i l'acte d'obertura de pliques es realitzarà el dia hàbil següent a l'acabament d'aquest termini, tret que siga dissabte, en aquest cas es traslladarà a l'endemà hàbil.
  
Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques.
  
D'acord amb l'article 46.4 de la LRAU, durant tot el procediment podrà ser objecte de consulta pública a l'Ajuntament ?avinguda d'Aragó, 4a planta, Servei de Planejament- les al·legacions i alternatives tècniques que es presenten.
  
Pel fet de no haver-se pogut remetre l'avís establit en l'article 46.3 de la LRAU al titular de la parcel·la cadastral 9213609, per ser desconegut, se li comunica mitjançant aquest anunci.
  
València, 10 de febrer de 1999.- El secretari adjunt: Pedro García Rabasa.
  
Ajuntament de Vila-real